เชฟคำมูล เป็นเชฟที่มีชื่อเสียงมาจากรายการเชฟกระทะเหล็กค่ะ เป็นผู้เข้าแข่งขันนะคะ เดิมดีเปิดร้านอยู่ตรงเเถวรัชดา มีลูกค้าติดมากมาย ด้วยความที่สด ของคุณภาพ ราคาปาดไม่แรงมาก ส่วนตัวนุชมาเจอร้านนี้โดยบังเอิญ เปิดรีวิวปุ๊ป จึงมาลองดูค่ะ

พิกัด: บริเวณแยกเหม่งจ๋าย ซอยหมู่บ้านรัชดานิเวศน์ 11 เข้ามาสุดซอย ร้านอยู่ซ้ายมือ สามารถจอดรถในร้านได้

บรรยากาศ: ร้านเหมือนเป็นบ้านใหญ่ๆ 1 หลัง เข้าไปด้านในให้บรรยากาศญี่ปุ่นโบราณมาก ร้านไฟสลัวๆ นิดนึง จำนวนโต๊ะไม่เยอะมาก จุดเด่นคือมีสะพานข้ามบ่อน้ำอยู่ในร้านเลย น่ารักน่าดู

บริการ: พนักงานดูงงๆ ไม่ค่อยมีความรู้เรื่องอาหารเท่าไร เราสั่งเซตอาหารไปเสิร์ฟซุปกับข้าวเร็วมาก แต่กว่าอย่างอื่นจะมาก็ 10 นาทีให้หลัง

เมนู: ที่นี่เมนูอาหารหลากหลาย หรือตามสั่งได้ค่ะ ซึ่งปัจจุบันมีโปรโมชั่นทุกวันซึ่งสามารถติดตามได้หน้าเฟส และมี Lunch Set ในราคา 239 บาทเนท รวมน้ำชาเขียวด้วย โดยมีให้เลือก 2 เซตคือ ซาซิมิ และซูชิ

นุชจึงเลือก lunch set ทั้ง 2 อย่างเลย ซึ่งสามารถเติมซุป ชา ข้าวฟรี

ซาชิมิ ชิ้นใหญ่ สด อร่อยค่ะ ในส่วนของซูชิปลาบางไปหน่อย เครื่องเคียงเฉยๆ โดยรวมอร่อยปานกลาง ยัฃไม่ฟิน เเต่รับรองเรื่องความสดใช้ได้อยู่ค่ะ

โดยรวมก็โอเคนะคะ มาสั่ง lunch set ราคาใช้ได้ ปริมาณ อิ่มท้อง เเต่อาหารช้านิด บริการงงๆหน่อย